Med egen bil hele vejen:
Den fleksible og budgetvenlige løsning. Det tager ca. 10 timer inkl. et par pauser at køre fra København til Beitostølen. Fra Oslo er der godt 200 km. Ud over udgifter til benzin/diesel, skal der påregnes udgifter til at krydse Øresund eller Skagerrak samt til vejafgifter i Norge. Turen med egen bil er den billigste og mest fleksible måde at komme afsted på.
Med bil og færge:
En bekvem og sjov måde at starte ferien på, er ved at sejle til Norge med bilen ombord og derfra selv køre det sidste stykke til Beitostølen. Fra Jylland kan man sejle Frederikshavn-Oslo, Hirtshals-Langesund og Hirtshals-Larvik, og fra Sjælland kan man sejle København-Oslo. Husk at bestille plads på færgen i god tid.
Med fly og bus:
Den måske mest afslappende transportmåde. Flyv til Gardermoen, tag toget til Oslo S og Valdressekspressen videre til Beitostølen. Find information om bussen Valdressekspressen på nor-way.no.